**UZSA KÖZSÉG ÖNKORMÁNYZAT KÉPVISELŐ-TESTÜLETÉNEK**

**SZABÁLYZATA**

**A BURSA HUNGARICA FELSŐOKTATÁSI ÖNKORMÁNYZATI ÖSZTÖNDÍJ PÁLYÁZAT BENYÚJTÁSÁNAK, ELBÍRÁLÁSÁNAK HELYI SZABÁLYIARÓL**

1. A Bursa Hungarica Felsőoktatási Önkormányzati Ösztöndíj pályázatok helyi elbírálása során a vonatkozó hatályos jogszabályokban, a Felsőoktatási Pályázatok Irodája által kiadott „Általános Szerződés Feltételek a helyi önkormányzatok részére” c. anyagban, a pályázati kiírásban és a jelen szabályzatban foglaltak szerint kell eljárni.
2. A szabályzat hatálya azokra az Uzsa település illetékességi területén állandó lakóhellyel rendelkező hátrányos szociális helyzetű személyekre terjed ki, akik

* felsőoktatási intézményben (felsőoktatási hallgatói jogviszony keretében), teljes idejű (nappali munkarend) alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben vagy felsőfokú, illetve felsőoktatási szakképzésben folytatják tanulmányaikat (A típusú Bursa Hungarica felsőoktatási önkormányzati ösztöndíj) illetve
* utolsó éves, érettségi előtt álló középiskolás, illetve felsőfokú végzettséggel nem rendelkező, felsőoktatási intézménybe felvételt még nem nyert, érettségizett pályázó lehet, aki felsőoktatási intézmény keretében teljes idejű (nappali tagozatos) alapfokozatot és szakképzettséget eredményező alapképzésben, egységes osztatlan képzésben vagy felsőfokú szakképzésben ( B típusú Bursa Hungarica felsőoktatási önkormányzati ösztöndíj)

kíván részt venni azzal a feltétellel, hogy

* a pályázóval közös háztartásban élők egy főre jutó jövedelme az öregségi nyugdíj mindenkori legkisebb összegének (28.500.- Ft) 400 %-át (114.000.- Ft) nem haladja meg,
* a pályázónak és a vele együtt élő tartásra köteles közeli hozzátartozójának nincs helyi adó tartozása, vagy az Önkormányzatot illető más jogcímen keletkezett tartozása
* „B” típusú támogatásban részesített pályázó a felsőoktatási intézmény felvételi döntéséről szóló határozat másolatával (augusztus 31-ig) köteles bejelenteni az Önkormányzat részére, hogy melyik felsőoktatási intézményben kezdi meg tanulmányait.
* „B” típusú ösztöndíjasok szociális rászorultságát az önkormányzat évente egyszer – az évente kiírt pályázat határidőinek betartásával – köteles felülvizsgálni, melyhez a pályázó, tanulmányai tényleges megkezdésének igazolására (aktuális időszakra vonatkozó) eredeti jogviszony igazolást köteles csatolni.

1. A pályázatok elbírálása során azonos feltételek fennállása esetén előnyben kell részesíteni azt a pályázót, aki/nek:

* szülei (vagy egyik szülője) munkanélküli, rokkant vagy öregségi nyugdíjas, illetve tartósan beteg,
* családjában legalább három eltartott személy van,
* szülője a pályázót egyedül neveli,
* árva, félárva,
* valamilyen krónikus betegségben szenved, vagy mozgáskorlátozott,
* kollégiumi ellátásban nem részesül,
* a családjában legalább két gyermek tanul felsőoktatási intézményben.

1. Kivételes méltányosságból – indokolt esetben a 2. pontban írt jövedelemhatártól legfeljebb 30 %-kal (34.200.- Ft az eltérítés) el lehet térni ( így az egy főre jutó jövedelem 148.200.- Ft) ha a 3. pontban felsorol okok közül legalább kettő ok együttesen fennáll, vagy a család jövedelmi viszonyaiban a közeljövőben bizonyíthatóan jelentős romlás következik be.
2. A támogatás összege pályázónként 5.000.- Ft/hó. A megállapított ösztöndíj „A” típusú ösztöndíj esetében 10 hónapra, két egymást követő tanulmányi félévre, a „B” típusú ösztöndíj eseténben pedig 3 x 10 hónapra, hat egymást követő tanulmányi félévre szól.

Ösztöndíj folyósítás szünetel azokra a tanulmányi félévekre, amelyekre az ösztöndíjas hallgató nem iratkozik be. Az Önkormányzat megszünteti a támogatást, ha a támogatásban részesülő az Önkormányzat illetékességi területéről elköltözik.

„B” típusú támogatás esetén a jövedelmi viszonyokat évente felül kell az aktuális pályázati kiírás határidőit figyelembe véve a tovább folyósítás céljából felül kell vizsgálni.

1. A beérkezett pályázatok elbírálása, és az egyedi döntések meghozatala a Képviselő-testület hatáskörébe tartozik. A Képviselő-testület döntése ellen fellebbezésnek nincs helye.
2. Jelen Szabályzatot az Önkormányzat hirdetőtábláján közzé kell tenni. A Szabályzatot a Képviselő-testület a 108/2013. (X.19.) számú határozatával elfogadta. Jelen szabályzat 2013. október 10. napján lép hatályba.

Uzsa, 2013. október 10.

Perger István

alpolgármester

A szabályzat 2. , 4., és 5. pontjai a Képviselő-testület …../2019.(XI. 20.) számú határozatával módosításra került, mely a módosításokkal egységes szerkezetben 2019. november 20. napján lép hatályba.

Uzsa, 2019. november 20.

Táborosi László

polgármester